सर्टिफ़िकेट के 'प्रकार' से क्या तात्पर्य है?
सर्टिफ़िकेट को विशेष उद्देश्यों के लिए बनाया जा सकता है जैसे साइन, एंक्रिप्शन, प्रमाणन आदि। उदाहरण के लिए, S/MIME (Secure Multi-Purpose Internet Mail Extensions) का उपयोग ईमेल पर साइन और एंक्रिप्शन के लिए, SSL (Secure Sockets Layer)  का उपयोग वेब आधारित प्रमाणन के लिए, VPN (Virtual Private Network) का उपयोग एक कंप्यूटर से दूसरे कंप्यूटर में संपर्क को सुरक्षित रखने के लिए होता है।

कस्टम सर्टिफ़िकेट प्रकार क्या है?
कस्टम सर्टिफ़िकेट चुनते समय, आप ऐसी फ़ाइल (टेम्पलेट) निर्दिष्ट कर सकते हैं जिससे सर्टिफ़िकेट का सटीक रूप निर्धारित होता है। आप सर्टिफ़िकेट अथॉरिटी (CA) बनाने के लिए सर्टिफ़िकेट सहायक का उपयोग करके स्वयं अपना टेम्पलेट बना सकते हैं। एक बार CA बन जाने पर, टेम्पलेट उपलब्ध हो जाता है। सर्टिफ़िकेट सहायक टेम्पलेट एक फ़ाइल है जिसका एक्सटेंशन “.certAuthorityConfig” है और जो “~/Library/Application Support/Certificate Authority/” में स्थित होती है।

"मुझे डिफ़ॉल्ट को ओवरराइड करने दें" से क्या मतलब है?
डिफ़ॉल्ट किसी नई डिजिटल पहचान के पहले से निश्चित मान होते हैं जिन्हें सर्टिफ़िकेट सहायक द्वारा पहले ही स्वीकृत मान लिया जाता है। आप अपनी कस्टम पहचान बनाने के लिए अतिरिक्त रूप से निर्दिष्ट करके डिफ़ॉल्ट को ओवरराइड कर सकते हैं।